
Ministru kabineta sēdes protokollēmums

Noteikumu projekts "Grozījumi Ministru kabineta 2010. gada 21. jūnija noteikumos Nr. 565 "Noteikumi par valsts un pašvaldību institūciju amatpersonu un darbinieku sociālajām garantijām""

· 1. Pieņemt iesniegto noteikumu projektu.
·  
·  
· 2. Valsts kancelejai sagatavot noteikumu projektu parakstīšanai.
· 3. Iekšlietu ministrijai izstrādāt grozījumus Valsts un pašvaldību institūciju amatpersonu un darbinieku atlīdzības likumā, nosakot termiņus attiecīgo lēmumu pieņemšanai šādos procesos:
· 3.1. lēmums par pabalsta vai tā daļas piešķiršanu Iekšlietu ministrijas sistēmas iestāžu un Ieslodzījuma vietu pārvaldes amatpersonas ar speciālo dienesta pakāpi, valsts drošības iestādes un Korupcijas novēršanas un apkarošanas biroja amatpersonas nāves gadījumā tiek pieņemts pēc sešu mēnešu termiņa beigām, lai nodrošinātu iespēju personām, kas tiesīgas saņemt pabalstu, pieteikties un iesniegt pabalsta saņemšanai nepieciešamos dokumentus;
· 3.2. lēmums par nelaimes gadījuma pabalsta piešķiršanu Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm, valsts drošības iestāžu un Korupcijas novēršanas un apkarošanas biroja amatpersonām tiek pieņemts noteiktā termiņā pēc nelaimes gadījuma apstākļu izvērtēšanas un atzinuma vai izziņas par veselības bojājumu smaguma pakāpi saņemšanas.
· 4. Iekšlietu ministrijai minētos grozījumus normatīvajos aktos noteiktā kārtībā virzīt iesniegšanai Ministru kabinetā vienlaikus ar Valsts un pašvaldību institūciju amatpersonu un darbinieku atlīdzības likuma grozījumiem pēc būtības.

